open-index/open-wikipedia-markdown huggingface dataset:
Բագրատ Վխկացի

**Բագրատ Վխկացի** (բյուզանդական աղբյուրներում՝ *Պանկրատիոս*, ծն․ և մահ․ թթ․ անհտ․), XI դարի բյուզանդական հայազգի ռազմական և քաղաքական գործիչ։

Ծագումով եղել է Տայքի Վխիկ գյուղից։ 1059-ին եղել է Վասպուրականի կառավարիչ, շուրջ 1060-ին՝ մագիստրոս և Արևելից կատեպան։ Կոստանդին Դուկաս կայսրից խնդրել և ստացել է Անիի կառավարչի պաշտոնը և խոստացել Անիի կայազորի ծախքերը հոգալ տեղական միջոցներով։ Գրիգոր Բակուրեանի հետ 1064-ին փորձել է դիմադրել Անին գրոհող սելջուկներին։ Անիի Մայր տաճարի պատերին պահպանվել է Բագրատ Վխկեցու արձանագրությունը։

Կատեգորիա:Հայերը Բյուզանդական կայսրությունում
Կատեգորիա:Միջնադարյան հայ ռազմական գործիչներ
Մհեր Հովհաննիսյան (շախմատիստ)

**Մհեր Հովհաննիսյան** (), հայազգի բելգիացի շախմատիստ, Բելգիայի հնգակի չեմպիոն, գրոսմայստեր։

## Կենսագրություն
Մհեր Հովհաննիսյանը ծնվել է 1978 թվականի սեպտեմբերի 25-ին, Լենինական քաղաքում։ Միջազգային վարպետի կոչում ստացել է 1998 թվականին։ 1998 թվականին ներկայացրել է Հայաստանը շախմատի աշխարհի պատանեկան առաջնությունում, 34 մասնակիցների միջև գրավել է 17-րդ տեղը։

Հինգ անգամ՝ 2009, 2010, 2015, 2017 և 2018 թվականներին դարձել է Բելգիայի չեմպիոն։  2015 թվականի Եվրոպայի թիմային առաջնությունում հանդես է եկել Բելգիայի հավաքականի կազմում։ Նույն երկիրը ներկայացրել է նաև Բաթում  քաղաքում տեղի ունեցած Շախմատի համաշխարհային 43-րդ օլիմպիադայի ժամանակ։

2018 թվականին ստացել է գրոսմայստերի կոչում։

## Մարզական արդյունքներ

## Վարկանիշի փոփոխության գրաֆիկ

## Ծանոթագրություններ

## Արտաքին հղումներ
* Անձնական քարտը ՖԻԴԵ-ի կայքում
*Պարտիաները chessgames.com կայքում
*Անձնական քարտը 365chess.com կայքում
*Մհեր Հովհաննիսյանը երկրորդն է
*Մհեր Հովհաննիսյանը գրավեց երկրորդ տեղը
*Շախմատիստ Մհեր Հովհաննիսյանը լավագույնն էր բելգիական շախմատային մրցաշարում
*Հայազգի գրոսմայստեր Մհեր Հովհաննիսյանը՝ Բելգիա օփենի հաղթող 

Կատեգորիա:Հայ շախմատիստներ
Կատեգորիա:Բելգիացի շախմատիստներ
Կատեգորիա:Շախմատի գրոսմայստերներ
Կատեգորիա:Շախմատիստներ այբբենական կարգով
Կատեգորիա:Շախմատային օլիմպիադաների մասնակիցներ
Կատեգորիա:Շախմատի միջազգային վարպետներ
Մյուրիել Գրոսսֆելդ

**Մյուրիել Էվելին Գրոսսֆելդ** (, ), ամերիկացի մարմնամարզուհի, 1963 թվականի Պանամերիկյան խաղերի թիմային մրցույթի ոսկե մրցանակակիր։

## Կենսագրություն
Ծնվել է 1940 թվականին Նյու Յորք քաղաքում։  Գրոսսֆելդը մասնակցել է գեղարվեստական մարմնամարզության մրցույթին 1956 թվականին Մելբուրնի Օլիմպիական խաղերում, 1960 և 1964 թվականներին Հռոմում և Տոկիոյում։

Օլիմպիական թիմային մրցումներում  նա գրավել է իններորդ տեղը։ 1960 թվականի Օլիմպիական խաղերում նրա լավագույն արդյունքը անհատական մրցույթում 19-րդն էր՝ թեթև վարժություններում։

1962 թվականին Պրահայում ընթացող աշխարհի առաջնությունում մասնակցել է գեղարվեստական մարնամարզությանը, բայց մնացել է առանց մեդալի։

Մյուրիել Էվելին Գրոսսֆելդը ամուսնացաց էր իր թիմակից մարմնամարզիկ Աբիե Գրոսսֆելդի հետ, բայց նրանք հետագայում ամուսնալուծվել են։ Դադարեցնելով մասնակցությունը մրցույթներին նա երկար ժամանակ աշխատել է որպես մարմնամարզության ազգային մարզիչ և միջազգային կարգի մրցավար։

1981 թվականին Գրոսսֆելդի անունն ընդգրկվել է Ամերիկյան մարմնամարզության փառքի սրահում։

Մահացել է 2021 թվականի հունվարի 17-ին։

## Ծանոթագրություններ

## Արտաքին հղումներ
* USA Gymnastics Hall of Fame biographical treatment
* Davis-Grossfeld on To Tell the Truth

Կատեգորիա:21-րդ դարի ամերիկացի կանայք
Կատեգորիա:Ամերիկացի մարզուհիներ
Ղուկաս Բադրուպանյան

**Ղուկաս Բադրուպանյան** կամ **Լուկաչ Պատրուբանի** (, ), հունգարական լեզվաբան, բանասեր, ազգությամբ հայ։

1884 թվականին ավարտել է Բուդապեշտի համալսարանը։ 30 տարի ուսուցչություն է արել տեղի վարժարաններում, դասախոսել Բուդապեշտի համալսարանում։ Գրել է ազգագրական, պատմագիտական, բանահյուսական և լեզվաբանական հոդվածներ։ Շատ է զբաղվել հայերենի ստուգաբանությամբ, սակայն նրա մեկնությունները գիտական արժեք չեն ներկայացնում։

1897 թվականին հիմնադրել է «Շպրախվիսսենշաֆտլիխե Աբհանդլունգեն» («Sprachwissenschaftliche Abhandlungen», «Լեզվաբանական հոդվածներ») գերմաներեն ամսագիրը

Հայագիտական նյութերով թղթակցել է «Հանդես ամսօրյա»-ին, «Բանասեր»-ին, Կեռլայում հրատարակվող «Արմենիա» հունգարերեն պարբերականներին և այլ պարբերականների։

## Ծանոթագրություններ

Կատեգորիա:Ռումինահայ լեզվաբաններ
Կատեգորիա:Ռումինահայ բանասերներ
Կատեգորիա:Բուդապեշտի համալսարանի շրջանավարտներ
Աննա Կարենինա (ֆիլմ, 1985)

**«Աննա Կարենինա»** (),  ռեժիսոր Սայմոն Լենգթոնի հեռուստաֆիլմը։ Լև Տոլստոյի համանուն վեպի էկրանավորումն է, որը նախատեսված է ցանկացած տարիքի հանդիսատեսի համար։ Էկրան է բարձրացել 1985 թվականի մարտի 26-ին։

## Սյուժե
Ֆիլմի սյուժեի հիմքում ամուսնացած կնոջ (Աննա Կարենինա) և երիտասարդ սպայի (Ալեքսեյ Վռոնսկի) սերն է։ Աննան հեռանում է ընտանիքից սիրելիի հետ երջանկություն գտնելու համար։ Նա ստիպված է դիմել մի շատ լուրջ քայլերի իր կյանքում, բաժանվել իր որդուց (Սերյոժա)։ Փոխվում է բարձր խավի վերաբերմունքը նրա հանդեպ։ Այս ամենը գլխավոր հերուսուհուն շատ ցավ ու նվաստացում է բերում։ Այդպես էլ երջանկություն չգտնելով և չիմանալով իր կարգավիճակի հետ՝ ֆիլմի վերջում Աննան նետվում է գնացքի տակ։

## Դերերում
* Ժաքլին Բիսեթ – *Աննա Կարենինա (Օբլոնսկայա)
* [[Քրիստոֆեր Ռիվ]] – *Ալեքսեյ Կիրիլովիչ Վռոնսկի, կոմս, գնդապետ
* Պոլ Սկոֆիլդ – *Ալեքսեյ Ալեքսանդրովիչ Կարենին, Աննայի ամուսինը
* Իեն Օգիլվի – *իշխան Ստեպան Արկադևիչ («Ստիվի») Օբլոնսկի, Աննա Կարենինայի եղբայրը
* Աննա Մեսսի – *Բեթսի (Ելիզավետա Ֆեոդորովնա) Տվերսկայա (Վռոնսկայա), իշխանուհի, Ալեքսեյ Կիրիլովիչի զարմուհին, Աննա Կարենինայի (Օբլոնսկայա) զարմիկի կինը
* [[Ջոաննա Դևիդ]] – *Դոլլի (Դարյա Ալեքսանդրովնա) Օբլոնսկայա, Ստիվի Օբլոնսկու կինը
* Ջուդի Բաուքեր – *իշխանուհի Կիտի Շչերբացկայա, Դոլլիի քույրը
* [[Վալերի Լուշ]] – *Աննուշկա
* Ջուդի Քեմփբել – *կոմոսուհի Վռոնսկայա, կոմս Վռոնսկու մայրը*
* Մարշա Ֆիցալան-Հովարդ – *Լեդի*

## Տես նաև
* «Աննա Կարենինա», Լև Տոլստոյի վեպը
* Աննա Կարենինա (ֆիլմ, 1967)
* Աննա Կարենինա (ֆիլմ, 2009)
* Աննա Կարենինա (ֆիլմ, 2012)
* Աննա Կարենինա (ֆիլմ, 2017)

## Ծանոթագրություններ

## Արտաքին հղումներ
* 

Կատեգորիա:1980-ականների ամերիկյան ֆիլմեր
Կատեգորիա:1985 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան հեռուստաֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Անգլերեն ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Լև Տոլստոյի ստեղծագործությունների էկրանավորումներ
Կատեգորիա:Վեպերի էկրանավորումներ
Կատեգորիա:Ֆիլմեր ամուսնական դավաճանության մասին
Ամենայն Հայոց 131-րդ Կաթողիկոսի ընտրություններ

**Ամենայն Հայոց 131-րդ Կաթողիկոսի ընտրությունները** տեղի ունեցան 1995 թվականի ապրիլի 3-ից մինչև 5-ը Մայր Աթոռ Սուրբ Էջմիածնում։ Այն Հայաստանի անկախացումից հետո առաջին կաթողիկոսական ընտրությունն էր։ Արդյունքում կաթողիկոս ընտրվեց 1977 թվականի մարտի 2-ից Մեծի Տանն Կիլիկիո աթոռակից Կաթողիկոս, իսկ 1983 թվականից Մեծի Տանն Կիլիկիո Կաթողիկոս՝ Գարեգին Բ-ն որպես Գարեգին Ա։ Մինչ այդ ամենայն հայոց հայրապետը Ն.Ս.Օ.Տ.Տ. Վազգեն Ա Բուխարեստցին էր, ով մահացել էր 1994 թվականի օգոսոտոսի 18-ին։ Գարեգին Ա-ն ձեռնադրվեց նույն տարվա ապրիլի 9-ին։

## Նախապատմություն
1955 թվականի սեպտեմբերի 30-ին տեղի ունեցան Ամենայն Հայոց 130-րդ Կաթողիկոսի ընտրությունները, որի արդյունքում Վեհափառ հայրապետ է ընտրվում Բուլղարիայի հայոց թեմի առաջնորդ Վազգեն եպիսկոպոս Պալճյանը որպես Վազգեն Ա։ Վազգեն Ա Բուխարեստցին վախճանվում է 1994 թվականի օգոսոտոսի 18-ին։

1995 թվականի ապրիլի 3-5-ը գումարվել է հերթական Ազգային-եկեղեցական սրբագումար ժողովը։ Ժողովին գրանցվել էին 398 պատգամավոր։ Ամենայն Հայոց Կաթողիկոսի Գահի թեկնածուները եղել են 8 եկեղեցական։ Ըստ Կաթողիկոսական ընտրության հաստատված կանոնի՝ երկրորդ քվեարկության համար ընտրվել են առավելագույն քվե ստացած առաջին երեք թեկանծուները։

## Արդյունքներ

Համաձայն կանոնակարգի՝ հետագա ընտրությունը պետք է ընթանար Ն.Ս.Օ.Տ.Տ. Մեծի Տանն Կիլիկիո Գարեգին Բ Կաթողիկոսի և Արարատյան Հայրապետական թեմի Առաջնորդական Փոխանորդ Տեր Գարեգին արքեպիսկոպոս Ներսիսյանի միջև։ Սակայն Գարեգին Սրբազանը, ցու­ցաբերելով որդիական ակնածանք Տ. Տ. Գարեգին Կաթողիկոսի անձի հանդեպ՝ հանում է իր թեկնածությունը, այդպիսով 131-րդ Ամենայն Հայոց Կաթողիկոս է ընտրվում Մեծի Տանն Կիլիկիո Կաթողիկոս Գարեգին Բ-ն՝ որպես Գարեգին Ա։

## Ծանոթագրություններ

## Աղբյուրներ
* Կաթողիկոսի ընտրության ընթացակարգը 1995 և 1999 թվականներին 

Կատեգորիա:1995 Հայաստանում
131-րդ
Զինվորը և թագուհին

«**Զինվորը և թագուհին»** (), կարճամետրաժ ֆիլմ՝ նկարահանված Անդրեյ Պլատոնովի համանուն հեքիաթի հիման վրա։

## Սյուժեն
Քմահաճ թագուհին, ժպտալու համար զայրանալով զինվորի վրա, հրամայում է նրան գավազանի 20 հարված տալ և այդպես ծեծել մի ամբողջ տարի։

Պալատական հիմարը, կռանալով զինվորի վրա, պատմում է, որ կոշկական Իվան Կրիվոյին արդեն 10 տարի փայտերով ծեծում են և չեն կարողանով ոչ մի կերպ ընկճել։ Զինվորը, հույս ունենալով իմանալ գաղտնիքը, գնում է կոշկակարի մոտ։ Բայց պարզվում է, որ չկա ոչ մի գաղտնիք։ Կոշկակար խորհուրդ է տալիս պարզապես դիմանալ։ Եվ այստեղ փրկությունը գալիս է այնտեղից, որտեղից չէին սպասում։ Կոշկակարի կինը զարմանալիորեն նման է թագուհուն։ Զինվորի գլխում փայլուն ծրագիր է ծնվում․ գիշերը նա տեղերով փոխում է երկու կանանց։

Առավոտյան թագուհին արթնանում է կոշկակարի անկողնում և ծեծվում այն բանի համար, որ նրան ջուր չի բերել։ Իսկ այդ ժամանակ կոշկակարի կինը ոչ մի կերպ չի կարողանում հավատալ, որ ինքը դարձել է թագուհի։ Իսկ հնարամիտ զինվորն օգտվում է ստեղծված իրավիճակից և թողնում իր գործը։

## Ստեղծման պատմություն
Ռեժիսոր Վիկտոր Տիտովի դիպլոմային աշխատանքն է։

## Դերերում
* Օլեգ Դալ – *զինվոր
* [[Եկատերինա Վասիլևա (դերասանուհի, 1945)|Եկատերինա Վասիլևա]] – *թագուհի / կոշկակար կինը
* Իգոր Յասուլովիչ – *կոշկակար Իվան
* [[Վալերի Նոսիկ]] – *հիմար
* Իգոր Կաշինցև – ''աստիճանավոր
* Իլյա Օլեյնիկով

## Նկարահանող խումբ
* Սցենարի հեղինակ՝ Ալեքսեյ Ստուձինսկի
* Բեմադրող ռեժիսոր՝ Վիկտոր Տիտով
* Բեմադրող օպերատոր՝ Իգոր Գելեյն, Ռոբերտ Ռուվինով
* Բեմադրող նկարիչ՝ Գալինա Շաբանովա

## Ծանոթագրություններ

Կատեգորիա:1960-ականների ռուսերեն ֆիլմեր
Կատեգորիա:1968 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մանկական ֆիլմեր
Կատեգորիա:Խորհրդային ֆիլմեր
Կատվի մասին

**«Կատվի մասին...»** (), խորհրդային գեղարվեստական հեռուստաֆիլմ, որը նկարահանվել է Սվյատոսլավ Չեկինի կողմից 1985 թվականին։ Շառլ Պերոյի «Կոշկավոր կատուն» հեքիաթի թեմայով երաժշտական իմպրովիզացիա է Դավիթ Սամոյլովի բանաստեղծություններով և Վիտալի Ռոզենբերգի ու Իգոր Բրիլի երաժշտությամբ։

## Սյուժե
Ջրաղացպանի կրտսեր որդին հորից ժառանգել է միայն մի կատու։ Խորամանկ կատուն հագնում է կոշիկներ և վստահորեն շարժվում դեպի թագավորական ամրոց, որտեղ նվերների օգնությամբ հետաքրքրություն է առաջացնում իր տիրոջ նկատմամբ, որին կոչում է մարքիզ Կարաբաս։ Սակայն, ի տարբերություն բնօրինակի, ֆիլմի վերջում արքայադուստրը չի սիրում ինքնակոչ մարքիզին՝ արդարացիորեն նշելով, որ նա վատ դաստիարակություն ունի։

## Դերերում
* Լեոնիդ Յարմոլնիկ – *Կատու
* Ալբերտ Ֆիլոզով – *Թագավոր
* Մարինա Լևտովա – *Արքայադուստր
* Պյոտր Շչերբակով – *Կանցլեր
* Վալենտին Գաֆտ – *Մարդակեր
* Սերգեյ Պրոխանով – *Կարաբաս
* Իգոր Սուրովցև – *ավագ եղբայր
* Վյաչեսլավ Լոգինով – *միջնեկ եղբայր
* Ալեքսանդր Ինշակով – *ավագ հնձվոր
* Ելենա Օլշանսկայա – *ավագ քաղվորուհի
* Վասիլի Կորտուկով – *Մարդակերի թիկնապահը
* Մ. Սիլաև – *Մարդակերի թիկնապահը
* Վադիմ Երմոլաև – ''խոհարար

## Նկարահանող խումբ
* Սցենարի հեղինակ՝ Դավիթ Սամոյլով
* Բեմադրող ռեժիսոր՝ Սվյատոսլավ Չեկին
* Բեմադրող օպերատոր՝ Ալեքսանդր Տաֆել
* Բեմադրող նկարիչ՝ Էլեոնորա Վինիցկայա
* Կոմպոզիտորներ՝ Վիտալի Ռոզենբերգ, Իգոր Բրիլ

## Լրացուցիչ տեղեկություններ
Սվյատոսլավ Չեկինը շատ է զբաղվել ջազային և իմպրովիզացիոն երաժշտությամբ, աշխատել է կինոյի բնագավառում որպես կոմպոզիտոր։ Շփվել ու ընկերություն է արել մի շարք ջազային երաժիշտների հետ, նկարահանել է ջազ։ Իր միակ խաղարկային ֆիլմի հեքիաթ-մյուզիքլի վրա աշխատելու համար, որը նկարահանվել է Էստոնիայում Շառլ Պերոյի հեքիաթի մոտիվներով Դավիթ Սամոյլովի բանաստեղծությունների հիման վրա, նա որպես կոմպոզիտոր հրավիրել է դաշնակահար Իգոր Բրիլին և կիթառահար Վիտալի Ռոզենբերգին։ Դրանով Սվյատոսլավ Չեկինը հարգանքի տուրք է մատուցել իր այդքան սիրելի ջազին։

## Փաստեր
* Տեսարաններից մեկում կատուն սուլում է «Жил да был чёрный кот за углом» մեղեդին։
* Ժամանակակից երևույթները ֆիլմում շատ են․ արքայադուստրը զբոսանքի տեսարանում կրում է ականջակալներ, հնձվորները հագել են ժամանակակից շապիկներ և այլն։

## Ծանոթագրություններ

Կատեգորիա:1980-ականների ռուսերեն ֆիլմեր
Կատեգորիա:1985 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային ֆիլմեր
Սառցե սրտի լեգենդը

**«Սառցե սրտի լեգենդը»** (), 1957 թվականի խորհրդային ֆիլմ-հեքիաթ։ Էլդար Շենգելայայի և Ալեքսանդր Սախարովի առաջին համատեղ աշխատանքը  «ժամանակակից հեքիաթի» ժանրում։ Նկարահանվել է «Մոսֆիլմ» և Ֆրունզենյան ստուդիայի կինոստուդիաներում։

Ֆիլմի պրեմիերան տեղի է ունեցել 1958 թվականի հոկտեմբերի 14-ին։

## Սյուժե
Ֆիլմը նկարահանվել է ղրղզական ժողովրդական հեքիաթի և Վիլհելմ Հաուֆի «Սառը սիրտը» հեքիաթի սյուժեի հիման վրա, որի գործողությունները տեղափոխվել են ժամանակակից աշխարհ։ Հզոր հրաշագործը կախարդել է դերասանուհի, երգչուհի և պարուհի Այնականին, և այժմ նա սառը սրտի պատճառով չի կարող սիրել։ Բարի հրաշագործի օգնությամբ իրեն սիրահարված էքսկավատորավար Մեյերքանը փորձում է աղջկա սիրտը հալեցնել սրնգի հնչյուններով։ Բայց սիրահարների երջանկության ճանապարհին կանգնած է թատրոնի խորամանկ ու ագահ տնօրենը, ով այրում է սրինգը, և կրկին գեղեցիկ Այնականի սիրտը վերածվում է սառույցի։ Նրան սիրահարված Մերքանը պետք է ինչ-որ բան մտածի, որպեսզի Այնականը կարողանա ջերմորեն ու նվիրումով սիրել…

## Դերերում
* Դ. Իբրահիմովա  – *Այնական, դերասանուհի, երգչուհի և պարուհի
* Ասանբեկ Ումուրալիև  – *Մերքան, էքսկավատորավար, սիրահարված է Այնականին
* Կասիմալի Բեկտենով  – *Կամբար, Բարի կախարդ
* [[Մուրատբեկ Ռիսկուլով]]  – *Աշիկ, թատրոնի տնօրեն, ադմինիստրատոր
* Աշրալ Բատալիև  – *Նազիրայի հայրը
* Սաբիրա Կումուշալիևա  – *Նազիրայի մայրը
* Բակա Օմուրալիև  – *երամակապան, որ սիրահարված է Նազիրային
* Իսկրա Ռաիմկուլովա  – *Նազիրա (լուսագրերում նշված չէ)

## Ստեղծողներ
* Սցենարի հեղինակներ՝ Վիկտոր Վիտկովիչ, Գրիգորի Յագդֆելդ
* Բեմադրությունը՝ Ալեքսեյ Սախարովի, Էլդար Շենգելայայի
* Օպերատոր՝ Կոնստանտին Բրովին
* Երկրորդ օպերատոր՝ Լ. Կալաշնիկով
* Համակցված նկարահանումների օպերատոր՝ Բ. Տրավկին, Ն. Ռենկով
* Նկարիչ՝ Վլադիմիր Կամսկի, Կոնստանտին Ստեպանով
* Կոմպոզիտոր՝ Յուրի Լևիտին
* Հնչյունային օպերատոր՝ Օ. Ուլենիկ
* Կրկնօրինակման ռեժիսոր՝ Բ. Եվգենև
* Խմբագիր՝ Ի. Ռոստովցևա
* Մոնտաժող՝ Ա. Կարպովա
* Գրիմը՝ Բ. Անտոնովա, Լ. Գրուշինա
* Հագուստները՝ Վ. Կովրիգինա
* Բալետմայստեր՝ Կ. Գոլեյզովսկի
* Երգերի տեքստի հեղինակ՝ Ռ. Ռիսկուլով
* Ֆիլմերի արտադրության վարչության նվագախումբ, դիրիժոր՝ Ա. Ժյուրայտիս
* Գեղարվեստական ղեկավար՝ Սերգեյ Յուտկևիչ
* Ֆիլմի տնօրեն՝ Ա. Սկիտև

## Ծանոթագրություններ

## Արտաքին հղումներ
* «Սառցե սրտի լեգենդը»
* 

Կատեգորիա:1957 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Էլդար Շենգելայայի ֆիլմեր
Սև կախարդի նվերը

«**Սև կախարդի նվերը**» (), 1978 թվականի խորհրդային կինոֆիլմ։

## Սյուժե
Չար կախարդը Վասիլիսային հարսանեկան զգեստ է նվիրել, որը հագած կարելի է ընդամենը մեկ երազանք մտածել, որը կիրականանա։ Վասիլիսան տեսնում է Իվանին աղջիկների միջև ու զայրացած ասում, որ նա էլ ուրիշ ոչ մեկի չնայի։ Իվանը կուրանում է։ Վասիլիսան զղջում է զայրույթի պահին ասածի համար, բայց արդեն ուշ է։

Չար կախարդը Վասիլիսային բացատրում է, որ Իվանի տեսողությունը վերադարձնելու համար անհրաժեշտ է անմահական ջուր, իսկ այդ ջուրը գտնել Վասիլիսան կարող է միայն երեք փորձություններ անցնելուց հետո, որոնք են՝ մի մոռացիր ինքդ քեզ, մոռացիր ինքդ քեզ և տուր ամենակարևորը։ Վասիլիսան պատվով անցնում է բոլոր փորձությունները՝ ճանապարհորդելով Իվանի հետ։ Ճանապարհին Վասիլիսային ու Իվանին օգնում էին երկու խրտվիլակներ։

## Դերերում
* Ելենա Կոնդրատևա – *Վասիլիսա
* Բորիս Շչերբակով – *Իվան
* Լարիսա Դանիլինա – *Մատրյոնա
* [[Լիա Ախեջակովա]] – *Խրտվիլակ
* Վիկտոր Սերգաչյով – *Խրտվիլակ
* Ալեքսեյ Չեռնով – *փոխակերպուկ
* Սվետլանա Օռլովա – *չարագործ օրիորդ 
* [[Լև Կրուգլի]] – *սև կախարդ
* Եվգենի Գուրով – *սպիտակ փոխակերպուկ, զանգակատան տերը
* Վլադիսլավ Բալանդին – *ծերունի փոխակերպուկ
* Վալենտին Բրիլեև – *ծերունի փոխակերպուկ
* Ալեքսեյ Դրոզդով – *ծերունի փոխակերպուկ
* Արթուր նիշչյոնկին – *ծերունի (ճախարակ է պտտում ջրհորի մոտ)
* Տատյանա Ռոնամի – *գյուղացի աղջիկ
* Գենադի Չեռնիկով – *դարբին
* Օլգա Կուլիկովա – *աղջիկ

## Նկարահանող խումբ
* Սցենարի հեղինակներ՝ Վլադիսլավ Ֆեդոսեև, Իոսիֆ Օլշանսկի
* Ռեժիսոր՝ Բորիս Ռիցարև
* Օպերատոր՝ Քրիստոֆոր Տրիանդաֆիլով
* Նկարիչ՝ Նիկոլայ Տերեխով
* Կոմպոզիտոր՝ Կիրիլ Վոլկով
* հնչյունային ռեժիսոր՝ Միխայիլ Գալուձին
* Մոնտաժող՝ Վալենտինա Իսաևա

## Տեխնիկական տվյալներ
* Արտադրություն՝ Մաքսիմ Գորկու անվան կինոստուդիա
* Գեղարվեստական ֆիլմ, գունավոր
* Տևողությունը՝ 63 րոպե (01:03)
* Պրեմիերան՝ 1979 թվականի հունվար։

## Ծանոթագրություններ

## Արտաքին հղումներ
* «Подарок чёрного колдуна» на сайте Киностудии имени Горького

Կատեգորիա:1970-ականների ռուսերեն ֆիլմեր
Կատեգորիա:1978 ֆիլմեր
Կատեգորիա:1979 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մանկական ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:Միջնադարի թեմատիկ ֆիլմեր
Դանուբի օրիորդը

**Դանուբի օրիորդը** (), երկու գործողությամբ չորս տեսարանով բալետ։ Կոմպոզիտոր` Ադոլֆ Ադան, լիբրետոյի հեղինակ և բալետմայստեր` Ֆիլիպո Տալիոնի։

Սա ռոմանտիկ բալետ է այս ժանրի համար պարտադիր կախարդական աշխարհով, որը կենցաղային և սոցիալական խնդիրներով իրականությունից տանում է դեպի խորը զգացմունքներով վսեմ և գեղեցիկ աշխարհ։ Հենց այս գեղարվեստականությունն էր հատուկ Ֆ. Տալիոնիի բեմադրություններին, որին Յու. Բախրուշինը անվանում էր առաջին ռոմանտիկ բալետմայստերը։ Տալյոնին բալետը բեմադրել է հատուկ իր դստեր, հայտնի բալերինա Մարիայի համար։ Պրեմիերան կայացել է 1836 թվականի սեպտեմբերի 21-ին, Փարիզի օպերայում։

## Սյուժե
Հերոսուհին` Ֆլյոր դե Շանը, իր անունը, որը նշանակում է դաշտային ծաղիկ, ստացել այն ժամանակ, երբ նրան` որբին, գտել են դաշտում, ծաղիկների մեջ։ Պատանի գեղեցկուհուն հովանավորում էր Դանուբի նիմփան (որոշ բեմադրություններում հերոսուհուն կոչել են Դանուբի դուստր): Նա սիրում էր և սիրված էր. նրա ընտրյալը Ռուդոլֆն էր, որը կարևոր և չար բարոնի երիտասարդ զինակիրն էր։

Իսկ հենց ինքը` բարոնը ցանկանում էր ամուսնանալ և քանի որ իրեն արժանի հարսնացուի դեռ չէր գտել, փնտրտուքների մեջ էր։ Գեղեցկուհի Ֆլյոր դե Շանը գրավում է նրա ուշադրությունը, և բարոնը հենց նրան էլ ընտրում է։ Սիրահարները հուսահատված էին։ Սակայն նրանց աղաչանքները դաժան բարոնի վրա չէին ազդում։ Եվ այդ ժամանակ չսիրած մարդու հետ չամուսնանալու համար երիտասարդ գեղեցկուհին նետվում է Դանուբը։ Ռուդոլֆը, կորցնելով ողջամտությունը, որոշ ժամանակ անց հետևում է սիրելիի քայլին։ Այնտեղ, Դանուբի հատակում, նրանք հանդիպում են։ Վերջ ի վերջո տեսնելով նրանց այդպիսի մեծ սերը` կախարդական ուժերը սիրահար զույգին ետ են վերադարձնում երկիր` կենդանի մրդկանց մոտ։

## Պրեմիերա
Բալետի պրեմիերան կայացել է 1836 թվականի սեպտեմբերի 21-ին, Փարիզի ազգային օպերայում։

Բեմադրության վրա աշխատել են նկարչներ Պ. Սիսերինը, Է. Դեպլեշենը, Ժ. Դիտերլենը, Շ. Սեշանը և Լ. Ֆյոշերրը (ձևավորում), Ա. դ’Օրշվիլերը (զգեստներ), գլխավոր դերակատարներ` Մ. Տալյոնի` Ֆլյոր դե Շան, Լ. Ս. Մոնժուա` բարոն Վիլիբալդ, Լ. Նոբլե` տիկինը տոնակատարության ընթացքում, Ժ. Մազիլե` Ռուդոլֆ։

## Այլ բեմադրություններ
Այլ բեմադրություններից հայտնի է և քննադատության կողմից համընդհանուր դրական վերաբերմունքի է արժանացել 1978 թվականի Պիեռ Լակոտի բեմադրությունն ըստ խորեոգրաֆ Ֆ. Տալյոնիի  վերաբեմադրության, որը ներկայացվել է Բուենոս Այրեսի (Արգենտինա) «Կոլոն» թատրոնում, որտեղ Ֆլյոր դե Շանի գլխավոր դերի կատարմամբ փառքի է արժանացել 20-րդ դարի անվանի բալերինա Հիլեն Տեսմարը։ 2006 թվականի նոյեմբերին Պիեռ Լակոտը բեմադրությունը տեղափոխել է Տոկիո, որտեղ այն ոչ պակաս հաջողության է արժանացել։

## Ծանոթագրություններ

## Գրականություն
* А.Н.Плещеев. «Наш балет (1673–1899). Балет в России до начала XIX столетия», СПб, 1899
* К.А.Скальковский. «Балет. Его история и место в ряду изящных искусств». СПб, 1882

Կատեգորիա:1836 բալետներ
Կատեգորիա:Ադոլֆ Ադանի բալետներ
Կատեգորիա:Բալետներ այբբենական կարգով
Ֆիլոգենեզ

thumb|right|250px
thumb|right|300px
Ֆիլոգենեզը կամ ֆիլոգենյան (այլ.-հուն. φῦλον, phylon — տեսակ, ռասա և այլ.-հուն. γενετικός, genetikos — ծննդյան հետ կապված) ուսումնասիրում է օրգանիզմների պատմական զարգացումը։ Կենսաբանությունում այս գործընթացը դիտարկվում է ըստ որոշակի ժամանակահատվածների։ Կենսաբանական դասակարգումը հիմնված է ֆիլոգենեզի վրա, սակայն մեթոդաբանորեն կարող է տարբերվել օրգանիզմների ֆիլոգենետիկ ներկայացումից։

## Նկարագրություն
[thumb|500px|[ֆիլոգենետիկ ծառ]]
Ֆիլոգենեզը էվոլյուցիան դիտարկում է որպես մի գործընթաց, որտեղ գենետիկ գիծը՝ նախնիներից ժառանգներին, բաժանվում է ժամանակահատվածների, և նրա առանձին ճյուղերը կարող են ենթարկվել որոշակի փոփոխությունների կամ անհետանալ։
Այսօրվա դրությամբ ֆիլոգենետիկ ծառի ճյուղավորման մասին գիտելիքները ձեռք են բերվել կենդանի օրգանիզմների դասակարգումը կառուցելու միջոցով, որը սկզբնապես ծրագրվել է Կարլ Լիննեյի կողմից՝ որպես ողջ բնության "բնական համակարգի" արտացոլում (այդ թվում՝ ոչ կենդանի)։ Հետագայում պարզվել է, որ նման "բնական համակարգ" գոյություն չունի, Իսկ այն, ինչ Կ.Լիննեյը ստանձնել է կենդանիների և բույսերի մոտ այդ համակարգի դրսևորման համար, Ֆիլոգենիա է, այսինքն՝ կենսաբանական էվոլյուցիայի արդյունք է։ Ֆիլոգենիայի ավելի արդյունավետ վերլուծության համար Ներկայումս մշակվում են սկզբունքներ, որոնցում դասակարգման ձայնագրման մեթոդը կատարելագործվում է Լինեևսկու համեմատ, ինչը թույլ է տալիս ավելի ադեկվատ ձևով գրել ֆիլոգենիային դասակարգումը և շարունակել դրա վերլուծությունը։ Ֆիլոգենիայի վերլուծությունը հեռու է ավարտված լինելուց, քանի որ անցյալում տեղի ունեցած մեկ անգամ չկրկնվող էվոլյուցիոն իրադարձությունների հայտնաբերումն է, և այդ պատճառով կարող է իրականացվել միայն անուղղակի մեթոդներով։ Վերականգնման և Ֆիլոգենեզի համար անհրաժեշտ է առավել ամբողջական գիտելիքներ տեսակների բազմազանության մասին։ Սակայն ներկայումս գիտությանը դեռևս հայտնի է միայն երկրի վրա ապրող կենդանի օրգանիզմների տեսակների մի փոքր մասը և անցյալում երկրի վրա ապրող տեսակների փոքր մասը։

## Տես նաև
* ֆիլոգենետիկա
* Օնտոգենեզ
* Էվոլյուցիա

## Ծանոթագրություններ

Կատեգորիա:Էվոլյուցիոն կենսաբանություն
Իվանիկան և Սիմոնիկան

«**Իվանիկան և Սիմոնիկան**» (),  1976 թվականի վրացական կարճամետրաժ գեղարվեստական ֆիլմը, որն ստեղծվել է «Վրաստան-ֆիլմ» կինոստուդիայում։ Ֆիլմը նկարահանել է ռեժիսոր Պավլե Չարկվիանին իր իսկ սցենարով։ Այն ստեղծվել է առակի ժանրում։ Ֆիլմը նկարահանվել է վրացական ժողովրդական հեքիաթների հիման վրա։

Ֆիլմի գլխավոր դերերը կատարել են Հեյդար Պալավանդիշվիլին, Գիա Պերաձեն և Լևան Լազարաշվիլին։ Այն նկարահանվել է հատուկ հեռուստատեսության համար։ Ֆիլմը կարելի է դիտել ցանկացած տարիքի երեխաներին, այն նախատեսված է ընտանեկան դիտման համար։

## Սյուժե
Առակը նկարահանվել է վրացական հեքիաթների մոտիվներով։ Այն պատմում է չար ու բարի երկու եղբայրների մասին։ Բարի եղբոր անունն Իվանիկա է, նա կրտսերն է, իսկ չարի անունը, որն ավագն է, Սիմոնիկա է։ Երբ Սիմոնիկան ինչ-որ չար գործ է կատարում, Իվանիկան, ընդհակառակը, ինչ-որ լավ բան է անում։

Գալիս է մի պահ, երբ մեծ եղբոր չար խարդավանքներն ուղղվում են հենց նրա դեմ, և Իվանիկայի բարի հոգին չի արձագանքում և չի պաշտպանում Սիմոնիկային։

## Դերերում
* Հեյդար (Գուրամ) Պալավանդիշվիլի – *Իվանիկա
* Գիա Պերաձե – *Սիմոնիկա
* Լևան Ազարաշվիլի – *մարդուկ
* [[Կախի Կավսաձե]] – *սարկավագ
* Նոդար Պիրանիշվիլի – *հովիվ
* Բադրի Բեգալիշվիլի – *որսորդ
* Ելենա Կիպշիձե – ''որսորդի կինը

## Նկարահանող խումբ
* Սցենարի հեղինակ՝ Պավլե Չարկվիանի
* Ռեժիսոր՝ Պավլե Չարկվիանի
* Օպերատոր՝ Գուրամ Շենգելայա
* Կոմպոզիտոր՝ Ջանսուղ Կախիձե
* Նկարիչ՝ Շոթա Գոգոլաշվիլի

## Տեխնիկական տվյալներ
* ԽՍՀՄ, 1976 թվական, Վրաստան-ֆիլմ, հեռուստաֆիլմ,
* Առակ, ընտանեկան ֆիլմ,
* Գունավոր («Սվեմա»), կարճամետրաժ, 35-47 րոպե, մոնո, 
* Բնօրինակ լեզուն վրացերեն է։

## Ծանոթագրություններ

## Արտաքին հղումներ
* 

Կատեգորիա:1976 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային ֆիլմեր
Կատեգորիա:Վրացերեն ֆիլմեր
Իվան Կուլեբա

**Իվան Դմիտրոյի Կուլեբա** (),  ուկրաինացի դիվանագետ, Ուկրաինայի արտակարգ և լիազոր դեսպան։

Հայաստանի Հանրապետությունում Ուկրաինայի արտակարգ և լիազոր դեսպան (2019 թվականի դեկտեմբերի 24-ից)։

## Կենսագրություն
Ծնվել է 1953 թվականի հուլիսի 11-ին՝ Պոլտավայում։ 1992-ին ավարտել է Արտաքին առևտրի համամիութենական ակադեմիայի միջազգային տնտեսական կապերի բաժինը։ Օտար լեզուներից տիրապետում է ռուսերենին և անգլերենին։

06.2002-ից մինչև 07.2003 թվական ՝ Ուկրաինայի արտաքին գործերի նախարարության պետքարտուղարի տեղակալ։

07.2003 թվականից մինչև 07.2004 թվական՝ Ուկրաինայի արտաքին գործերի փոխնախարար։

2004 թվականի օգոստոսի 26-ից մինչև 2009 թվականի հունիսի 22-ը ՝ Չեխիայում Ուկրաինայի արտակարգ և լիազոր դեսպան։

2018 թվականի մայիսի 17-ից մինչև 2019 թվականի դեկտեմբերի 24-ը ՝ Ղազախստանում Ուկրաինայի արտակարգ և լիազոր դեսպան։

## Աստիճան
Դիվանագիտական կոչում ՝ արտակարգ և լիազոր դեսպան։

## Մրցանակներ
«Ժողովուրդների բարեկամության» շքանշան (Աֆղանստան)

III աստիճանի «Ծառայությունների համար» շքանշան

ԽՍՀՄ մեդալ «Աշխատանքի խիզախություն»

## Ծանոթագրություններ

Կատեգորիա:1953 ծնունդներ
Կատեգորիա:Ուկրաինացի դիվանագետներ
Կատեգորիա:«Աշխատանքային արիության համար» մեդալակիրներ
Կատեգորիա:Ժողովուրդների բարեկամության շքանշանի դափնեկիրներ
Ադրբեջանի գիտությունների ազգային ակադեմիայի ձեռագրերի ինստիտուտ

**Ադրբեջանի գիտությունների ազգային ակադեմիայի ձեռագրերի ինստիտուտ** (), գիտությունների կենտրոն Ադրբեջանի Գիտությունների ազգային ակադեմիայի համակարգում, զբաղվում է հետազոտական, արխիվային և գրադարանային գործունեությամբ։ Հավաքում, համակարգում, պաշտպանում, ուսումնասիրում, թարգմանում և հրատարակում է միջնադարյան ձեռագրեր։ Ներկայումս ինստիտուտի հավաքածուն ունի շուրջ 40,000 փաստաթուղթ, այդ թվում ՝ 11,000 ձեռագիր ադրբեջաներեն, թուրքերեն, ուզբեկերեն, պարսկերեն և արաբերեն։

Այս տեքստերը պարունակում են տեղեկություններ միջնադարյան բժշկության, աստղագիտության, մաթեմատիկայի, պոեզիայի, փիլիսոփայության, իրավունքի, պատմության և աշխարհագրության մասին։

## Պատմություն
Ադրբեջանի ԳԱԱ Մոհամմադ Ֆուզուլիի անվան ձեռագրերի ինստիտուտը հիմնադրվել է 1950 թվականին Նիզամիի անվան գրականության ինստիտուտի ձեռագրերի բաժանմունքի հիման վրա ՝ որպես միջնադարյան արևելքի գրավոր հուշարձանների հավաքագրման, համակարգման, պաշտպանության և հրատարակման միասնական կենտրոն։ Հիմնադրամի հիման վրա 1986 թվականին ստեղծվել է ձեռագրերի ինստիտուտ։ 1996 թվականի սեպտեմբերի 13-ին ինստիտուտը կոչվել է Մոհամադ Ֆուզուլիի անունով։

Ադրբեջանի Գիտությունների Ազգային Ակադեմիայի Մոհամմադ Ֆուզուլիի անվան ձեռագրերի ինստիտուտը Միացյալ Թագավորության Քեմբրիջի համալսարանում հիմնադրված Իսլամական Ձեռագրերի միջազգային ասոցիացիայի անդամ է։

Ներկայումս Ադրբեջանի Գիտությունների ազգային ակադեմիայի Մոհամմադ Ֆուզուլիի անվան ձեռագրերի ինստիտուտի կառուցվածքային ստորաբաժանումները հետևյալն են.

**Հետազոտական բաժիններ.**
* Թուրքերեն ձեռագրերի հետազոտությունների բաժին
* Արաբերեն ձեռագրերի հետազոտությունների բաժին
* Պարսկերեն ձեռագրերի հետազոտությունների բաժին
* Անձնական արխիվների հետազոտման բաժին
* Գրադարանագիտության և մատենագիտության բաժին
* Գրադարանային և գիտական տեղեկատվության բաժին
* Միջազգային հարաբերությունների բաժին
* Էլեկտրոնային ռեսուրսների բաժին
* Գիտական ֆոնդերի բաժին

**Հետազոտական լաբորատորիա.**
* Ձեռագրերի հիգիենայի և վերականգնման բաժին

**Վարչական բաժիններ.**
* Կրթության բաժին
* Հասարակայնության հետ կապերի բաժին
* Հաշվապահական հաշվառման բաժին
* Աշխատակազմի բաժին
* Գլխավոր վարչություն

## Ծանոթագրություններ

## Աղբյուրներ
* Каграманов Дж. В. Из сокровищницы рукописей Азербайджана. — Б.: Элм, 1983
* Adilov M. Azərbaycan paleoqrafiyası. — Б.: Elm, 2009. — С. 85-86. — 224

Կատեգորիա:Ադրբեջանի թանգարաններ
Կատեգորիա:1986 հիմնադրումներ Ադրբեջանում
Արթուր Խաչատրյան (իրավաբան)

**Արթուր Մանվելի Խաչատրյան** (ռուս.՝ Хачатрян Артур Манвелович, ),  Ռուսաստանի Դաշնությունում Հայաստանի արտակարգ և լիազոր դեսպանի խորհրդական, իրավաբանական գիտությունների թեկնածու, Royal Diplomatic Club-ի պատվավոր դոկտոր։

## Կենսագրություն
Ծնվել է 1985 թվականի հունվարի 27-ին՝ Պետրոպավլովսկ-Կամչատսկում։

2007 թ-ին ավարտել է Պետրոպավլովսկ-Կամչատսկիի արտաքին առևտրի համառուսական ակադեմիայի իրավաբանական ֆակուլտետը։

2010 թվականին ավարտել է հետբուհական ուսումը ՀՀ ԳԱԱ-ի փիլիսոփայության, սոցիոլոգիայի և իրավունքի ինստիտուտում։

2019 թ-ին ավարտել է Միխայիլ Լոմոնոսովի անվան Մոսկվայի պետական համալսարանը։

2015-ին ընտրվել է Ռուսաստանի հայերի միության Կամչատկայի տարածաշրջանային մասնաճյուղի նախագահի պաշտոնում։

2015 թվականի ապրիլին Պետրոպավլովսկ-Կամչատսկիիում կանգնեցրել է հուշարձան՝ նվիրված 1915 թվականի Հայոց Եղեռնի զոհերի հիշատակին։

2016 թվականից՝ Ռուսաստանի Դաշնությունում Հայաստանի արտակարգ և լիազոր դեսպանի խորհրդական։

2016-ին Կամչատկայի տարածքում բացել է կիրակնօրյա դպրոց՝ հայոց լեզվի և պատմության ուսումնասիրության համար։

2016 թվի հունիսին նախաձեռնել է Պետրոպավլովսկ-Կամչատսկիի և Գյումրիի`որպես եղբայր քաղաքների, հուշագրի ստորագրումը։

2019-ին կազմակերպել է Հայաստանի և Ռուսաստանի միջև դիվանագիտական հարաբերությունների պատմության մեջ առաջին անգամ, Հայաստանի դեսպանի աշխատանքային այցը Կամչատկայի տարածք։

2020 թվականին նրա նախաձեռնությամբ անդրօվկիանոսային բեռնանավը անվանակոչվել է Առնո Բաբաջանյանի անունով, իսկ։

2021 թվականին Պետրոպավլովսկ-Կամչատսկիի երաժշտական դպրոցը վերանվանվել է Առնո Բաբաջանյանի անունով։

## Ձեռքբերումները
* Իրավաբանական գիտությունների թեկնածու
* Խաղաղության դեսպան
* Royal Diplomatic Club-ի պատվավոր դոկտոր

## Մրցանակներ
ՀՀ սփյուռքի նախարարության ոսկե մեդալ

«Մայրական երախտագիտություն» մեդալ (Արցախի Հանրապետություն)

Մահաթմա Գանդիի հիշատակի շքանշան (Լոնդոն)

Շքանշան «BRICS FORUM» (Լոնդոն)

«REGAL BRITISH AWARD» (Լոնդոն. Բրիտանական թագավորական մրցանակ)

«Արծաթե խաչ» շքանշան (Ռուսաստանի հայերի միության նախագահի կողմից)

«Երախտագիտություն» մեդալ (Արցախի Հանրապետության Նախագահի կողմից)

Պետրոպավլովսկ-Կամչատսկիի քաղաքային մարզի ղեկավարի պատվո վկայագիր (նշանակալի անձնական ներդրման և «Чужих детей не бывает» բարեգործական միջոցառմանը ակտիվ մասնակցության, սոցիալական պատասխանատվության և ակտիվ քաղաքացիական դիրքորոշման համար)։

## Ծանոթագրություններ

Կատեգորիա:1985 ծնունդներ
Կատեգորիա:Հայ իրավաբաններ
Կատեգորիա:Հայ պետական գործիչներ
Կատեգորիա:Իրավաբանական գիտությունների թեկնածուներ
Բազմագունություն

**Բազմագունություն**, պnլիքրոմիա, որևէ առարկայի, գեղարվեստական ստեղծագործության և այլնի բազմագունությունը։

Ճարտարապետության և քանդակագործության մեջ՝ կառույցի, քանդակի գունազարդումը (կամ նյութի բազմագունությունը), որ կիրառվում է որպես գեղարվեստական արտահայտության միջոց։ Բազմագունություն տերմինին դիմում են հիմնականում անտիկ և միջնադարյան արվեստների առնչությամբ։

Կատեգորիա:Գույներ
Ժամանակի գույնը

**«Ժամանակի գույնը»** (), 2012 թվականի ամերիկյան դրամատիկական ֆիլմ՝ նկարահանված գրող Չարլզ Քենեթ Ուիլյամսի «Գուդրոն» () բանաստեղծությունների ժողովածուի հիման վրա։ Ֆիլմը բաղկացած է 12 կարճամետրաժ աշխատանքներից, որոնցից յուրաքանչյուրը նկարահանել է Նյու Յորքի համալսարանի կինեմատոգրաֆիական ֆակուլտետի մի ուսանող, որտեղ դասավանդում է Ջեյմս Ֆրանկոն։

Գլխավոր դերը կատարում է Ջեյմս Ֆրանկոն, որը հանդես է եկել նաև որպես ֆիլմի համապրոդյուսեր։ Պրեմիերան կայացել է 2012 թվականի նոյեմբերի 16-ին Հռոմի կինոփառատոնում։

## Սյուժե
Ֆիլմը պատմում է ամերիկացի բանաստեղծ Չ. Ք. Ուիլյամսի, նրա կյանքի տարբեր ժամանակաշրջանների և նրա բանաստեղծական գործունեության մասին։

## Դերերում
* Ջեյմս Ֆրանկո – *Չ. Ք. Ուիլյամսը 40 տարեկանում
* [[Միլա Կունիս]] – *Քեթրին
* Ջեսիկա Չեսթեյն – *Չ. Ք. Ուիլյամսի մայրը
* [[Զաք Բրաֆ]] – *Ալբերտ
* Հենրի Հոփեր – *Չ. Ք. Ուիլյամս երիտասարդ տարիքում
* Բրյուս Քեմփբել – *Գուդի
* Վինս Ջոլիվեթ – *պարոն Ուիլյամս
* Դանիկա Յարոշ – *Իռեն
* Միա Սերաֆինո – *Սառա
* Զաքարի Անջեր – *Չ. Ք. Ուիլյամսը 7 տարեկանում
* Ջորդան Մարչ – ''Չ. Ք. Ուիլյամսը պատանեկության տարիներին

## Նկարահանումներ
Նկարահանումներն անցկացվել են Դեթրոյթում (Միչիգան նահանգ)։

## Ծանոթագրություններ

## Արտաքին հղումներ
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2012 դրամա ֆիլմեր
Կատեգորիա:2012 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան ֆիլմեր հասունացման տարիքի մասին
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Կենսագրական ֆիլմեր
Տաջիկական Խորհրդային Սոցիալիստական Հանրապետություն

**Տաջիկական Խորհրդային Սոցիալիստական Հանրապետություն**, **Տաջիկական ԽՍՀ** (տաջ․՝ *Республикаи Советии Социалистии Тоҷикистон*, ), ԽՍՀՄ վարչատարածքային միավոր Կենտրոնական Ասիայում, 15 միութենական հանրապետություններից մեկը։ Գոյություն է ունեցել 1929 թվականի դեկտեմբերի 9-ից մինչև 1991 թվականի դեկտեմբերի 26-ը։

Ստեղծվել է 1929 թվականի դեկտեմբերի 9-ին՝ հաջորդելով Տաջիկական Ինքնավար ԽՍՀ-ին, որը կազմավորվել էր 1924 թվականի հոկտեմբերի 14-ին որպես ինքնավար մարզ հիմնականում թյուրքաբնակ Ուզբեկական ԽՍՀ կազմում, ԽՍՀՄ կենտրոնասիական հանրապետությունների սահմանազատման գործընթացում։

Տարածքը կազմել է 143 100 կմ²։ հարավից սահմանակցել է Աֆղանստանին, արևմուտքից՝ Ուզբեկական ԽՍՀ, հյուսիսից ՝ Ղրղզական ԽՍՀ և արևելքից՝ Չինաստանին։ Պակիստանը հարավում էր ՝ բաժանված նեղ Վախանի միջանցքով։ Հարավում Պակիստանի հետ կապն ավահովվել է Վախանի միջանցքով։ 

Կատեգորիա:ԽՍՀՄ հանրապետություններ
Պան դե Ասուկար (Ուրուգվայ)

**Պան դե Ասուկար** (), ոչ մեծ քաղաք Ուրուգվայի հարավարևմտյան մասում՝ Մալդոնադո դեպարտամենտում։ Նույնանուն համայնքի վարչական կենտրոնն է։ Անվանումն ստացել է մերձակա Սեռո Պան դե Ասուկար սարից, որի գագաթին մի հսկայական խաչ է վեր խոյանում։ Ընկած է 60-րդ և 7-րդ ազգային ավտոմայրուղիների հատման վայրի մերձակայքում, դեպարտամենտի վարչական կենտրոնից՝ Մալդոնադո քաղաքից մոտավորապես 35 կիլոմետր, մոտակա Պիրիապոլիս քաղաքից 10 կիլոմետր հեռավորության վրա (հյուսիսարևմտյան ուղղությամբ)։

## Պատմություն
Բնակավայրը հիմնադրվել է 1874 թվականի հոկտեմբերին, 1887 թվականի ապրիլի 20-ին ստացել է գյուղի (*Pueblo*-ի) կարգավիճակ։ https://web.archive.org/web/20160304202658/http://www0.parlamento.gub.uy/leyes/AccesoTextoLey.asp?Ley=12621 |archivedate=4 March 2016 }}, 1961 թվականի սեպտեմբերի 7-ին էլ Պան դե Ասուկարին շնորհվել է *Ciudad*-ի (*քաղաքի*) կարգավիճակ։

## Բնակչություն
2011 թվականի մարդահամարի տվյալներով Պան դե Ասուկարում ապրում էր  6.597 մարդ։ Ըստ *Intendencia Departamnetal de Maldonado*-ի տվյալների՝ Պան դե Ասուկար անվանումը կրող ամբոջ համայնքի բնակչության թվաքանակը կազմում է մոտավորապես 9.500:
thumb|Պան դե Ասուկար համայնքի տեղորոշումը քարտեզի վրա

**Աղբյուրը**՝ *Instituto Nacional de Estadística de Uruguay*:

## Ծանոթագրություններ

## Արտաքին հղումներ

*INE Պան դե Ասուկար համայնքի հատակագիծը

Կատեգորիա:Ուրուգվայի բնակավայրեր
Կատեգորիա:Ուրուգվայի քաղաքներ
Յաբեզ Ալիես

**Յաբեզ Ալիես** (, ), անգլիացի բանագետ և հնագետ։ Եղել է Ֆոլկլորի վերաբերյալ առաջին հեղինակներից մեկը։

## Կենսագրություն
Ալիեսը Վիլյամ Ալիեսի երկրորդ որդին է, ծնվել է 1787 թվականին, Վուսթերշայր կոմսության Լալսլի գյուղում, որտեղ նրա ընտանիքը բնակվել է սերունդներով։ Վաղ երիտասարդության ժամանակ նա տպավորպած է եղել Հռոմեական և Անգլոսաքսյան դարաշրջանի ուշ հետքերով, նաև տպավորված էր պաստորալ կյանքով, որը բնութագրում էր նրա ծննդավայրը։ Նա ծառայել է Լոնդոնում որպես գրասենյակային աշխատող և մի քանի տարի փորձ է ձեռք բերել որպես փաստաբան։ Նրա բազմաթիվ աշխատանքները ընթերցվել են Լոնդոնի հնությունների ընկերությունում, որի կազմում նա անդամ է դարձել մոտավորապես 1840 թվականին, և Հնագիտական թագավորական ինստիտուտում։ Նա մեծ ընդունակություն է ցուցաբերել հնագիտական իրեր հայտնաբերելիս և լույս է գցել հռոմեական շրջափակման ժամանակաշրջանի իրերի հետքերի վրա իր հայրենի կոմսությունում, որը Նաշը և այլ պատմաբաններ որակել էին որպես չճանաչված։

Ամուսնանալով Վիլյամ Հարթշորնի դստեր` Քեթրինի հետ, ումից ունեցել է միայն մեկ երեխա, նա դուրս է եկել Լոնդոնից և մի քանի տարի բնակություն է հաստատել Քեթրին Վիլայում, որն այժմ Վուսթերի մի մասն է, մասնակցելով վերամիավորման բոլոր միջողառումներին և շարժումներին, որոնք կապված էին Վուսթերշեյրի և դրա պատմության հետ։

Մահացել է 1856 թվականին, Չելթնհեմի Թիվոլի տանը, որը նա գնել էր մի քանի տարի առաջ։ Թաղված է Լեքամփթոնի եկեղեցու բակում իր կնոջ կողքին, ով մահացել էր ավելի վաղ, 1855 թվականի մայիսի 28-ին, 74 տարեկան հասակում։

## Մատենագրություն
* (1835)
**On the Causes of Planetary Motion* (1838)
**On the Ancient British, Roman, and Saxon Antiquities of Worcestershire* (1840) 
**The Jovial Hunter of Bromsgrove. Horne the Hunter, and Robin Hood* (1845)
* (1846)
* (1852) This was a much extended edition of the 1840 publication.

Բացի Archæological Journal պարբերականում տպագրված աշխատանքները, նա գրել է մի շարք հետաքրքիր ակնարկներ իր սիրելի թեմաներով, որոնք տպագրվել են Literary Gazette (1845) և այլ պարբերականներում։

## Ծանոթագրություններ

Կատեգորիա:Անգլիացի հնագետներ
Կատեգորիա:Անգլիացի գրողներ
Տոկունության արվեստ

մինի|350x350пкс| Մարինա Աբրամովիչ ''The Artist is Present'' (2010, Նյու Յորքի Ժամանակակից արվեստի թանգարան, Նյու Յորք)։ Աբրամովիչը թանգարանի այցելուների առջև նստել է օրական ութ ժամ, առանց բառ ասելու. ընդհանուր առմամբ փերֆորմանսը տևել է 750 ժամ

**Տոկունության արվեստ** (), փերֆորմանսի տեսակ, որը կատարողից պահանջում է դժվարությունների հաղթահարում (ցավ, մենակություն, հոգնածություն)։ Կիրառվում են նաև **երկարատև արվեստ** () և **երկարատև փերֆորմանս** () տերմինները։

Գրող Մայքլ Ֆելոնը հետևում է ուղղության ակունքներին մինչև 1970-ական թվականներին Կալիֆոռնիայում Քրիս Բերդենի աշխատանքը։ Բորդենը  *Five-Day Locker Piece* (1971) փերֆորմանսի շրջանակներում հինգ օր անցկացրել է արկղում, *Shoot* (1971) փերֆորմանսի շրջանակներում հրազենային վնասվածք է ստացել ձեռքին և *Bed Piece* (1972) փերֆորմանսի շրջանակներում 22 օր ապրել է առանց անկողնուց, որը դրված էր գեղարվեստի պատկերասրահում, վեր կենալու։

Տոկունության արվեստի մեկ այլ օրինակ վերաբերվում է Տեչինա Սեի *One Year Performance 1980—1981 (Time Clock Piece), *ին որի ժամանակ չինացի նկարիչը 12 ամսվա ընթացքում ամեն օր նշում է կատարել աշխատաժամանակի հաշվառման քարտերում և *Art/Life One Year Performance 1983—1984 (Rope Piece)*-ին, որի ժամանակ Սեն և Լինդա Մոնտանոն մեկ տարի անցկացրել են 2,5 մետր երկարությամբ պարանով իրար կապած։

Համարվում է, որ տոկունության արվեստի ժամանակակից պրակտիկան սկսել է Մարինա Աբրամովիչը 1974 թվականին *Rhythm 0* փերֆորմանսով, որտեղ նկարչուհին նստել է մերկ և հանդիսատեսին թույլ տվել իր մարմնի հետ անել ամեն ինչ։ Ավելի ուշ նման փերֆորմանսով հանդես է եկել դերասան Շայա Լաբաֆը, այն անվանելով *#IAMSORRY* (2013)։ Դերասանը սեղանի մոտ նստած է եղել գլխին թղթե տոպրակ անցկացրած և նույնպես թույլ է տվել հանդիսատեսին իր հետ անել ամեն ինչ։ Ավելի ուշ Լաբաֆը արել է ևս մեկ փերֆորմանս՝ *#ALLMYMOVIES* (2015), որի ժամանակ դիտել է իր մասնակցությամբ բոլոր ֆիլմերը հակառակ հերթականությամբ։

*The House with the Ocean View* (2003) փերֆորմանսի ժամանակ Մարինա Աբրամովիչը առանց բառ արտաբերելու 12 օր առանց սննդի անցկացրել է բեմի վրա՝ ամբողջությամբ բաց հանդիսատեսի համա։ Նրա աշխատանքների համար անհրաժեշտ էր ֆիզիկական տոկունություն, որ 2012 թվականին նա կազմակերպել էր այսպես կոչված «ուսումնական ճամբար» Նյու Յորքում՝ Հադսոնի նահանգում, որտեղ պատրաստում էր փերֆորմանսների մասնակիցներին, որոնց համար պահանջվում էր մի քանի մարդ։

Արվեստաբան Կարեն Գոնսալես Ռայթը կարծում է, որ տոկունության արվեստը ինքնատիրապետման միջոցով գոյատևումն է, իսկ փերֆորմանսի մասնակից մարդիկ այդպիսով մարտահրավեր են նետում մահվանը։ Բացի այդ, նրա կարծիքով, տոկունության արվեստը փերֆորմանսի առավել արմատական ձևն է։

## Ծանոթագրություններ

## Գրականություն
* Brown, Sierra. "Discover Endurance Art, " California State University, Long Beach, 2008 (report on an exhibition).
* Kafka, Franz. «A Hunger Artist», 1922.
* Montano, Linda M. "Endurance Then and Now, " *Letters from Linda M. Montano*, Routledge, 2012, p.&nbsp;123ff.
* O’Brien, Martin. «Performing Chronic: Chronic illness and endurance art», *Performance Research*, 26 September 2014, pp.&nbsp;54–63.
* 
* von Ah, André. «Performance Art: A Bit of History, Examples and a Fast Dictionary», *The Huffington Post*, 9 November 2013.

Կատեգորիա:Արվեստի ոճեր
Կատեգորիա:Ժամանակակից արվեստ
Բրեթ Էյթքեն

**Բրեթ Էյթքեն** (, ), ավստրալիացի հեծանվորդ, օլիմպիական չեմպիոն։ Ընդհանուր առմամբ նվաճել է օլիմպիական երեք մեդալ, որոնցից մեկը՝ ոսկե (2000 թվականի ամառային օլիմպիական խաղերում, մարզահրապարակային հեծանվավազքի «Մեդիսոն» մրցաձևում, Սքոթ ՄըքԳրորիի ընկերակցությամբ
): Բրեթ Էյթքենը բազմիցս մասնակցել է նաև խճուղային հեծանվավազքի մրցումների։ 2004 թվականին հրաժեշտ է տվել ակտիվ սպորտին, սակայն երկու տարի անց վերադարձել է, մասնակցել «Օվկիանիայի տուր» (*Oceania Tour*) մրցումներին։ 2001 թվականի հունվարի 16-ին Ավստրալիայի կառավարությունը Բրեթ Էյթքենին շնորհել է պետական բարձրագույն պարգև՝ *Australian Sports Medal*՝ մարզական իր խոշոր նվաճումների համար։

Օլիմպիական չեմպիոնը ծնունդով Ադելաիդայից է, եղել է այդ քաղաքի հեծանվորդների ակումբի (*Adelaide Cycling Club*) անդամ։ Նա եղել է նաև Ավստրալիայի սպորտի ինստիտուտի կրթաթոշակառու։

## Ծանոթագրություններ

Կատեգորիա:2000 թվականի Ամառային օլիմպիական խաղերի չեմպիոններ
Կատեգորիա:Ավստրալիացի հեծանվորդներ
Ջոն Վիկտոր Էվանս

**Ջոն Վիկտոր Էվանս** (, ), ամերիկացի քաղաքական գործիչ, Այդահոյի 27-րդ նահանգապետ։

## Կենսագրություն
Ջոն Վիկտոր Էվանսը ծնվել է 1925 թվականի հունվարի 18-ին Այդահո նահանգի Մալադ քաղաքում։ Կրթություն է ստացել Այդահո նահանգի և Սթենֆորդի համալսարանն։ Երկրորդ համաշխարհային պատերազմի ժամանակ Էվանսը ծառայել է ԱՄՆ բանակի շարքերում։ Կյանքի մեծ մասը անցկացրել է հայրենի Մալադ քաղաքում, որտեղ նաև զբաղվել է գյուղատնտեսությամբ և անասնաբուծությամբ։

Էվանսը պաշտոններ է զբաղեցրել ազգային օրենսդրական կոմիտեում, եղել է Բեր գետի ջրօգտագործման ասոցիացիայի և Օնայդա շրջանի զարգացման, պաշտպանության և պաշարների կոմիտեի նախագահ։

1974 թվականին Էվանսը դարձել է Այդահոյի փոխնահանգապետ։ Երբ 1977 թվականի հունվարի 24-ին գործող նահանգապետ Սեսիլ Դեյլ Էնդրյուսին առաջարկվել էր տեղ զբաղեցնել Արտաքին գործերի նախարարությունում, Էվանսը զբաղեցրել է նրա պաշտոնը։ Նոր պաշտոնում նրա առաջին կարևոր փորձություններից են եղել Այդահոյում տեղի ունեցած մեծ երաշտը, որի տնտեսությունը մեծ մասամբ կախված է գյուղատնտեսությունից։ Էվանսը շարունակում էր զբաղվել շրջակա միջավայրի պաշտպանության հարցերով։ Նրան հաջողվել է հաղթել 1978 և 1982 թվականների ընտրություններում։ Իր նահանգապետության վերջին տարիներին գլխավորում էր արոտավայրերի ղեկավարության և ատոմային էներգետիկայի նահանգապետերի ազգային ասոցիացիայի ենթահանձնաժողովները։

Ջոն Էվանսը ամուսնացած է եղել Լոլե Դենիելսի հետ, որից ունեցել է հինգ երեխա։

Ջոն Վիկտոր Էվանսը մահացել է 2014 թվականի հուլիսի 8-ին, Մալադում, Այդահո։

## Ծանոթագրություններ

## Գրականություն
* 

## Արտաքին հղումներ

* National Governors Association
* D.L. Evans Bank 
* NNDB: John V. Evans

Կատեգորիա:20-րդ դարի ամերիկացի գործարարներ
Կատեգորիա:20-րդ դարի ամերիկացի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:Բնօրինակում անաղբյուր հոդվածներ
Կատեգորիա:Սթենֆորդի համալսարանի շրջանավարտներ
Ելիզավետա Ալեքսանդրովա-Զորինա

**Ելիզավետա Բորիսովնա Ալեքսանդրովա-Զորինա** (, ), ռուս գրող, հրապարակախոս, բլոգեր։

## Կենսագրություն
Ելիզավետա Ալեքսանդրովան ծնվել է 1984 թվականին Լենինգրադում, մեծացել Մուրմանսկի մարզի Կովդոր քաղաքում՝ Ֆինլանդիայի հետ սահմանի մոտ։ Ներկայումս ապրում է Մոսկվայում։ Սովորել է Սցենարիստների և ռեժիսորների բարձրագույն դասընթացներում։ 2005 թվականից համագործակցում է տարբեր գրական հանդեսների հետ։ Նրա ստեղծագործությունները հրապարակվել են «Մոսկվա», «Սիբիրյան կրակներ», «ՌԴ-ն այսօր», «Նոր ամսագիր» (ԱՄՆ), «Բալտիկա» (Էստոնիա), «Գրական ամսագիր», «Դարյալ», «Պորտֆոլիո» (Կանադա), ամսագրերում, «Քաղաքական-գրագիտություն», «Ռուսական գրքակազմ» ամսագրերում, «Գրական թերթ»-ում, «Ռուսական ծաղկեպսակ Սլոբոդան Միլոշևիչին» և այլ ժողովածուներում։ Որպես  հեղինակ և սյունակագիր հանդես է եկել ռուսական մի շարք հրատարակություններում, այդ թվում՝ «Մոսկովսկի կոմսոմոլեց» թերթում, «Ազատություն» ռադիոկայանում, «Gazeta.Ru» առցանց հրատարակությունում, ինչպես նաև նորվեգական մի շարք հրատարակություններում, այդ թվում՝ *Klassekampen* և *Aftenposten*: Ալեքսանդրովա-Զորինան հավատարիմ է աթեիզմին և ծայրահեղ ձախ հայացքներին, կոմունիստ է։

## Մատենագիտություն
Նա վեց գեղարվեստական գրքերի հեղինակ է, որոնք հրատարակվում են «Էքսմո» հրատարակչության կողմից «Ապստամբ» հեղինակային շարքում։ Նրա գեղարվեստական գրականությունը թարգմանվել է անգլերեն, ֆրանսերեն, արաբերեն, ուկրաիներեն, էստոներեն և հինդի լեզուներով։

## Քննադատություն

## Մրցանակներ և պարգևներ
* 2010 - «Հյուսիս» ամսագրի «Հյուսիսային աստղ» գրական մրցույթի դափնեկիր,
* 2013 - «НОС» մրցանակաբաշխության եզրափակիչ
* 2018 - «Զվեզդա» ամսագրի դափնեկիր

## Անվանակարգեր
* 2012 թվական - «Փոքրիկ մարդը» վեպի համար «Դեբյուտ» մրցանակի կարճ ցուցակ։

## Ծանոթագրություններ

## Արտաքին հղումներ
* 

Կատեգորիա:Ռուս արձակագիրներ
Կատեգորիա:Ռուս բլոգերներ
Կատեգորիա:Ռուս գրողներ
Կատեգորիա:Ռուս լրագրողներ
Կատեգորիա:Ռուս հրապարակախոսներ
Էլվիրա Բարյակինա

**Էլվիրա Վալերևնա Բարյակինա** (, ), ԱՄՆ-ում բնակվող ռուս գրող։

## Կենսագրություն
Էլվիրա Բարյակինան ծնվել է 1975 թվականի նոյեմբերի 9-ին, Նիժնի Նովգորոդում։ Բնակվում է Լոս Անջելեսի Իրվայն արվարձանում։ Ավարտել է Նիժնի Նովգորոդի պետական համալսարանի իրավաբանական ֆակուլտետը։ Աշխատել է որպես փաստաբան և կորպորատիվ իրավաբան, զուգահեռաբար համագործակցում է հեռուստատեսության հետ և հոդվածներ գրում թերթերի և ամսագրերի համար։ Գեղարվեստական գրականության նրա առաջին աշխատանքը՝ «Ձուկը թեյնիկի մեջ», գրվել է Աննա Կապրանովայի համահեղինակությամբ և մաս-մաս տպագրվել է 1998 թվականին «*Сделай Сам*» թերթում։ 2001 թվականին  «Էքսմո» հրատարակչության կողմից լույս է  ընծայվել նրանց երկու վիպակները` «Դագաղը երաժշտությամբ» և «Ականջների նուրբ ձգում»։ 2002 թվականից նա բնակվում է ԱՄՆ-ում։

2006 թվականին նա ռուսալեզու գրողների համար ստեղծել է կրթական ինտերնետային ռեսուրս «Գրողի տեղեկատու»։ 2006-2008 թվականներին Բարյակինան հանդես է գալիս որպես անկախ գրական գործակալ, որը մասնագիտանում է օտարերկրյա ստեղծագործությունները ռուսերեն թարգմանելու իրավունքներում։ 2010 թվականին «*Ripol-Classic*» հրատարակչությունը հրատարակել է «Սպիտակ Շանհայ» վեպը, որը պատմում է Չինաստանում սպիտակ գվարդիայի արտագաղթի մասին։ 2011 թվականի հոկտեմբերին լույս  է տեսել նրա «Արգենտինացին» վեպի նախաբանը, որտեղ Ռուսաստանի քաղաքացիական պատերազմը դիտարկվում է տարբեր տեսանկյուններից, սպիտակներ, կարմիրներ, հասարակ մարդիկ, արտագաղթողներ, չինացի վարձկաններ, բրիտանացի կամավորներ և այլն։ «Խորհրդային իշխանը» շարքի երրորդ վեպն է, որտեղ  պատմվում է ՆԷՊ-ի տարիներին Մոսկվայում օտարերկրյա լրագրողների մասին, լույս է տեսել 2016 թվականին «Էքսմո» հրատարակչության կողմից։ 2013 թվականի սկզբին *Glagoslav* հրատարակչությունը (Մեծ Բրիտանիա) տպագրել է «Սպիտակ Շանհայ» վեպի թարգմանությունը։ 2017 թվականին *Prószyński i S-ka* (Լեհաստան) հրատարակչությունը լույս է ընծայել «Ամպրոպային դարաշրջան» շարքի եռահատոր ժողովածուն, որտեղ ընդգրկված էին «Արգենտինացին», «Սպիտակ Շանհայ» և «Խորհրդային  իշխան» վեպերը։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Ռուս գրողներ
Կատեգորիա:Նիժնի Նովգորոդի պետական համալսարանի շրջանավարտներ
Կատեգորիա:Բնօրինակում անաղբյուր հոդվածներ
Բիլել Բելասեն

**Բիլել Բելասեն** (, ), ֆրանսիական արմատներով ալժիրցի շախմատիստ, գրոսմայստեր։

## Կենսագրություն
Ծնվել է 1998 թվականի մարտի 14-ին Ստրասբուրգ քաղաքում։ 2017 և 2018 թվականներին մասնակցել է պատանիների աշխարհի առաջնություններին։ Ֆրանսիայի հավաքականի կազմում  Բալատոնսարսոյում անցկացվող շախմատի 36-րդ «Միտրոպի գավաթի» բրոնզե մեդալակիր։ 2018 թվականին Ալժիրի ազգային հավաքականի կազմում Բիլելը մասնակցել է Բաթումիում անցկացվող Շախմատի համաշխարհային 43-րդ օլիմպիադային։ 2019 թվականին Համամետում տեղի ունեցած Աֆրիկայի 15-րդ առաջնության ընթացքում 44 մասնակիցի միջև գրավել է 4-րդ տեղը։ 2019 թվականին Խանտի-Մանսիյսկում տեղի ունեցած  Շախմատի աշխարհի գավաթի առաջին տուրից դուրս է մնացել՝ տանուլ տալով Հիկարու Նակամուրային։

2018 թվականին դարձել է Ալժիրի չեմպիոն։

2021 թվականի հունվարի դրությամբ Բիլելը զբաղեցնում է 1-ին տեղը Ալժիրի շախմատիստների վարկանիշային ցուցակում, իսկ Աֆրիկայի մայրցամաքի շախմատիստների շարքում՝ 4-րդը։

## Մարզական արդյունքներ

## Վարկանիշի փոփոխության գրաֆիկ

## Ծանոթագրություններ

## Արտաքին հղումներ
*Bellahcene, Bilel
*Անձնական քարտը ՖԻԴԵ-ի կայքում
*Անձնական քարտը 365chess.com կայքում
*Պարտիաները chessgames.com կայքում

Կատեգորիա:Ֆրանսիացի շախմատիստներ
Կատեգորիա:Ալժիրցի շախմատիստներ
Կատեգորիա:Շախմատիստներ այբբենական կարգով
Կատեգորիա:Շախմատի գրոսմայստերներ
Կատեգորիա:Շախմատային օլիմպիադաների մասնակիցներ